2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

บริษัทเงินทุน ธนชาติ จำกัด (มหาชน)
ได้รับอนุญาตจากกระทรวงการคลังให้ประกอบธุรกิจประเภทเงินทุนและหลักทรัพย์ตั้งแต่ปี 2517
ในชื่อ “บริษัทเงินทุนหลักทรัพย์ แคปปิตอล ทรัสต์ จำกัด” ปี 2518 เข้าเป็นสมาชิก
ตลาดหลักทรัพย์แห่งประเทศไทยหมายเลข 16 ปี 2523 ธนาคารแห่งประเทศไทย (ธปท.)
อนุญาตให้ธนาคารไทยพาณิชย์เข้าเป็นผู้ถือหุ้นใหญ่ของบริษัทฯ โดยเปลี่ยนชื่อเป็น
"บริษัทเงินทุนหลักทรัพย์ ธนชาติ จำกัด" และปี 2525 บริษัทฯ
เข้าจดทะเบียนในตลาดหลักทรัพย์แห่งประเทศไทย
พร้อมด้วยคณะผู้บริหารชุดใหม่ที่ยังคงบริหารงานสืบเนื่องมาจนถึงปัจจุบัน

ปี 2540 นับเป็นจุดเริ่มแห่งการเปลี่ยนแปลงที่สำคัญของบริษัทฯ โดยบริษัทฯ
ได้มีการจัดตั้งบริษัทย่อยขึ้น ทั้งนี้สืบเนื่องจากคณะกรรมการบริษัทฯ
ได้เริ่มวางวิสัยทัศน์ในอันที่จะทำให้ธนชาติเป็นกลุ่มธุรกิจที่ให้บริการทางการเงินครบวงจรด้วยการขยายฐานการให้บริการทางการเงินเพิ่มเติมนอกจากธุรกิจเงินทุนผ่านทางบริษัทในกลุ่มธนชาต
ที่เป็นบริษัทในเครือของบริษัทฯ ซึ่งมีทั้งธุรกิจธนาคาร ธุรกิจหลักทรัพย์ ธุรกิจประกันภัย
ธุรกิจประกันชีวิต ธุรกิจจัดการกองทุนและธุรกิจบริหารสินทรัพย์ ซึ่งบริษัทฯ
ได้ดำเนินการขยายฐานการให้บริการทางการเงินอย่างต่อเนื่อง
และสามารถให้บริการทางการเงินได้อย่างครบวงจรเมื่อทำการเปิดธนาคาร ธนชาต จำกัด
(มหาชน) เมื่อวันที่ 22 เมษายน 2545
ทั้งนี้ก้าวย่างที่มั่นคงของการเปลี่ยนแปลงและพัฒนาการที่สำคัญของบริษัทฯ นับตั้งแต่ปี 2540 มีดังนี้

+-------+--------------------------------------------------------------+
| ปี     | แยกธุรกิจหลักทรัพย์และธุรกิจเงินทุนออกจากกัน                           |
| 2540  | ตามนโยบายแยกธุรกิจเงินทุนและหลักทรัพย์ออกจากกันของรัฐบาล โดยบริษัทเงินทุน |
|       | ธนชาติ จำกัด (มหาชน) ประกอบธุรกิจเงินทุน และจัดตั้งบริษัท หลักทรัพย์ ธนชาติ |
|       | จำกัด ประกอบธุรกิจหลักทรัพย์ ด้วยทุนจดทะเบียนชำระเต็ม 1,500 ล้านบาท     |
|       | โดยบริษัทฯ ถือหุ้นในสัดส่วนร้อยละ 99.99                              |
|       |                                                              |
|       | ก่อตั้งบริษัท ธนชาติประกันภัย จำกัด ด้วยทุนจดทะเบียนชำระเต็ม 300 ล้านบาท   |
|       | โดยบริษัทฯ ถือหุ้นในสัดส่วน ร้อยละ 55.00                             |
|       |                                                              |
|       | ก่อตั้งบริษัท ธนชาติประกันชีวิต จำกัด ด้วยทุนจดทะเบียนชำระเต็มจำนวน 500    |
|       | ล้านบาท โดยบริษัทฯ ถือหุ้นในสัดส่วนร้อยละ 55.00                       |
+-------+--------------------------------------------------------------+
| ป     | บริษัทฯ เข้าถือหุ้นใหญ่ในบริษัทหลักทรัพย์จัดการกองทุนรวม ออมสิน จำกัด        |
| ี 2541 | และเปลี่ยนชื่อเป็น "บริษัทหลักทรัพย์จัดการกองทุนรวม ธนชาติ จำกัด" โดยบริษัทฯ |
|       | ถือหุ้นในสัดส่วนร้อยละ 75.00                                       |
|       |                                                              |
|       | เพิ่มการลงทุนในบริษัท ธนชาติประกันภัย จำกัด และบริษัท ธนชาติประกันชีวิต     |
|       | จำกัด เพื่อเสริมสร้างศักยภาพในการแข่งขัน ทำให้บริษัทฯ                   |
|       | มีสัดส่วนการถือหุ้นในแต่ละบริษัทเพิ่มขึ้นจากร้อยละ 55.00 เป็นร้อยละ 65.00    |
+-------+--------------------------------------------------------------+

+-------+--------------------------------------------------------------+
| ป     | เข้าซื้อกิจการของสถาบันการเงินอีก 4 แห่ง ได้แก่ บริษัทเงินทุนหลักทรัพย์       |
| ี 2542 | เอชเอสบีซี จำกัด บริษัทเครดิตฟองซิเอร์ วานิช จำกัด บริษัทเครดิตฟองซิเอร์    |
|       | กรุงเทพเคหะ จำกัด และบริษัทเครดิตฟองซิเอร์ สินเคหการ จำกัด            |
|       | โดยมีสัดส่วนการถือหุ้นร้อยละ 99.99, 99.90, 99.85 และ 94.78 ตามลำดับ  |
|       | เพื่อให้มีคุณสมบัติครบถ้วนในการจัดตั้งธนาคารที่จำกัดขอบเขตธุรกิจ (Restricted |
|       | Bank)                                                        |
|       | เนื่องจากเป้าหมายในการขออนุญาตประกอบธุรกิจเพิ่มเติมและมีสำนักงานสาขา    |
|       | บริษัทจึงต้องเปลี่ยนไปเป็นการจัดตั้งธนาคารฯ แทนตามนโยบายของทางการ      |
+-------+--------------------------------------------------------------+
| ปี     | บริษัท ธนชาติ ประกันชีวิต จำกัด ร่วมทุนกับ “กลุ่มซูริค ไฟแนนเชียล เซอร์วิส”   |
| 2543  | ประเทศสวิสเซอร์แลนด์ และได้เปลี่ยนชื่อใหม่เป็น บริษัท ธนชาติซูริคประกันชีวิต   |
|       | จำกัด โดยบริษัทฯ ถือหุ้นในสัดส่วนร้อยละ 49.99                         |
|       |                                                              |
|       | จัดตั้งบริษัทบริหารสินทรัพย์ เอ็น เอฟ เอส จำกัด และบริษัทบริหารสินทรัพย์ แม๊กซ์ |
|       | จำกัด โดยบริษัทฯ มีสัดส่วนการถือหุ้นร้อยละ 100.00 และ 58.45 ตามลำดับ    |
|       |                                                              |
|       | กระทรวงการคลังอนุมัติแผนการจัดตั้งธนาคารที่จำกัดขอบเขตธุรกิจ (Restricted |
|       | Bank) ของบริษัทฯ โดยบริษัทฯ ได้รวมกิจการกับสถาบันการเงินอื่นในกลุ่มธนชาต  |
|       | 5 แห่ง ประกอบด้วยบริษัทเงินทุน เอกชาติ จำกัด (มหาชน) บริษัทเงินทุน       |
|       | เอ็นเอฟ จำกัด บริษัทเครดิตฟองซิเอร์ กรุงเทพเคหะ จำกัด                 |
|       | บริษัทเครดิตฟองซิเอร์ สินเคหการ จำกัด และบริษัทเครดิตฟองซิเอร์ วานิช จำกัด |
|       | ด้วยการเข้าถือหุ้นเกือบทั้งหมดในสถาบันการเงินดังกล่าว                    |
|       | โดยมีวัตถุประสงค์เพื่อยกระดับบริษัทเงินทุน เอกชาติ จำกัด (มหาชน)          |
|       | เป็นธนาคารที่จำกัดขอบเขตธุรกิจ (Restricted Bank)                   |
+-------+--------------------------------------------------------------+
| ป     | บริษัทเงินทุน เอกชาติ จำกัด (มหาชน)                                |
| ี 2545 | ได้รับอนุญาตจากกระทรวงการคลังให้ประกอบกิจการธนาคารพาณิชย์ในนาม       |
|       | “ธนาคาร ธนชาต จำกัด (มหาชน) โดยบริษัทฯ มีสัดส่วนการถือหุ้นร้อยละ 98.89 |
+-------+--------------------------------------------------------------+

2.2 การเปลี่ยนแปลงและพัฒนาการที่สำคัญของกลุ่มธนชาตในปี 2548

ในปี 2548 บริษัทเงินทุน ธนชาติ จำกัด (มหาชน)
และบริษัทในกลุ่มธนชาตมีการเปลี่ยนแปลงและพัฒนา การดำเนินงานในด้านต่างๆ ประกอบด้วย
ด้านการบริหารจัดการ ด้านเทคโนโลยี ด้านสาขา ด้านการให้บริการ ด้านผลิตภัณฑ์ทางการเงิน
การได้รับรางวัล รวมถึงการปรับปรุงแบรนด์ของกลุ่มธนชาต ดังนี้

2.2.1 ด้านการบริหารจัดการ

• ในวันที่ 22 เมษายน 2548 บริษัทเงินทุน ธนชาติ จำกัด (มหาชน)
ได้รับอนุมัติจากกระทรวงการคลังให้ดำเนินการตามแผนงานการปรับโครงสร้างการประกอบธุรกิจของกลุ่มธนชาต
โดยบริษัทจะต้องคืนใบอนุญาตประกอบธุรกิจเงินทุนภายในเวลา 1 ปี
หลังจากได้รับการอนุมัติแผนการปรับโครงสร้างดังกล่าว และจะมีสถานะเป็นบริษัทแม่ของกลุ่มธนชาต
(Holding Company) ทั้งนี้ บริษัทฯ ได้เริ่มดำเนินการตามแผนงานการปรับโครงสร้างองค์กร
ด้วยการโอนการประกอบธุรกิจทางการเงินไปให้ ธนาคาร ธนชาต จำกัด (มหาชน)
ดำเนินการแทน โดยเริ่มตั้งแต่เดือนพฤษภาคม 2548 เป็นต้นมา

-   บริษัทเงินทุน ธนชาติ จำกัด (มหาชน) ได้รับอนุมัติจากที่ประชุมวิสามัญผู้ถือหุ้น ครั้งที่ 1/2549
    เมื่อวันที่ 30 มกราคม 2549 ให้เปลี่ยนชื่อและตราสำคัญบริษัทจาก “บริษัทเงินทุน ธนชาติ
    จำกัด (มหาชน)” เป็น “บริษัท ทุนธนชาต จำกัด (มหาชน)” หรือ “National Finance
    Public Company Limited” เป็น “Thanachart Capital Public Company
    Limited” และจะคืนใบอนุญาตการประกอบธุรกิจเงินทุนต่อกระทรวงการคลัง
    ซึ่งคาดว่าจะแล้วเสร็จในวันที่ 3 เมษายน 2549

-   ธนาคารธนชาต จำกัด (มหาชน)
    ได้ดำเนินการตามแผนปรับโครงสร้างการประกอบธุรกิจสถาบันการเงิน
    โดยได้ทำการรับโอนการประกอบธุรกิจมาจากบริษัทเงินทุน ธนชาติ จำกัด (มหาชน)
    ประกอบด้วย 1) การรับโอนการประกอบธุรกิจการเงิน ได้แก่ ธุรกิจเช่าซื้อ
    ธุรกิจสินเชื่ออื่นของเงินทุนธนชาติ ธุรกิจการรับเงินฝากจากประชาชน
    รวมถึงธุรกิจการเงินอื่น 2) การรับโอนย้ายเงินฝากประเภทตั๋วสัญญาใช้เงิน ได้แก่
    เงินรับฝากจากบุคคลธรรมดา เงินรับฝากจากนิติบุคคล และ 3)
    การรับโอนสิทธิเรียกร้องตามสัญญาให้สินเชื่อ ได้แก่
    สิทธิเรียกร้องตามสัญญาให้สินเชื่อที่ไม่มีหลักประกัน
    และที่มีหลักประกันเฉพาะที่ลูกค้ายังมีสิทธิเบิกเงินกู้ตามสัญญาให้สินเชื่อ
    สิทธิเรียกร้องตามสัญญาให้สินเชื่อที่มีหลักประกัน

-   ธนาคารธนชาต จำกัด (มหาชน)
    ได้มีการปรับปรุงโครงสร้างองค์กรองค์กรให้เหมาะสมกับการประกอบธุรกิจโดยมีการกำกับดูแลกิจการที่ดี
    และมีการกำหนดหน้าที่ความรับผิดชอบแต่ละสาย/ฝ่ายงานอย่างชัดเจนเป็นลายลักษณ์อักษร ทั้งนี้
    ในปี 2548 ธนาคารมีเปลี่ยนแปลงโครงสร้างองค์กรดังนี้

1.  จัดตั้งสายงานขายลูกค้ารายย่อยสำนักงานใหญ่และสายงานเครือข่ายสาขา
    รองรับการประกอบธุรกิจตามแผนปรับโครงสร้างการประกอบธุรกิจสถาบันการเงิน

2.  จัดตั้งสายงานพัฒนาช่องทางธุรกิจ เพื่อรองรับการพัฒนาและขยายช่องทางการให้บริการตาม
    เป้าหมาย

3.  จัดตั้งสายงานพัฒนาผลิตภัณฑ์ รองรับการดำเนินธุรกิจอย่างสอดรับกับแผนธุรกิจโดยมุ่งสู่การเป็น
    Customer Centric

-   บริษัทหลักทรัพย์จัดการกองทุน ธนชาต จำกัด (บลจ.ธนชาต)
    ได้มีการปรับปรุงโครงสร้างองค์กร
    โดยมีการจัดแบ่งสายงานตามลักษณะประเภทของลูกค้ามากกว่าการแบ่งตามผลิตภัณฑ์
    รวมทั้งแยกสายงานสนับสนุนออกจากสายงานที่เกี่ยวข้องกับธุรกิจหลัก
    เพื่อให้มีความชัดเจนและความคล่องตัวในการปฏิบัติงานมากยิ่งขึ้น รายละเอียดปรากฏดังนี้

1.  สายการตลาด ประกอบด้วย กลุ่มพัฒนาผลิตภัณฑ์และส่งเสริมการตลาด กลุ่มการตลาด (ขาย)
    และกลุ่มบริการลูกค้า

2.  สายปฏิบัติการ ประกอบด้วย กลุ่มปฏิบัติการและบัญชีกองทุน กลุ่มงานทะเบียน และ
    กลุ่มบัญชีและงบประมาณบริษัท

3.  กลุ่มบริหารการลงทุน

4.  กลุ่มงานสนับสนุนธุรกิจหลัก ประกอบด้วย หน่วยงานระบบสารสนเทศและเทคโนโลยี
    หน่วยงานบริหารงานบุคคล หน่วยงานธุรการ สำนักกรรมการบริหาร
    และสำนักกำกับดูแลกฎระเบียบและการปฏิบัติงาน

-   บริษัทหลักทรัพย์ ธนชาต จำกัด (มหาชน)

1.  ได้เปลี่ยนชื่อและตราสำคัญบริษัทจาก “บริษัทหลักทรัพย์ ธนชาติ จำกัด (มหาชน)” เป็น
    “บริษัท หลักทรัพย์ ธนชาต จำกัด (มหาชน)” หรือ “National Securities Public
    Company Limited” เป็น “Thanachart Securities Public Company Limited”
    ตั้งแต่ 7 มิถุนายน 2548

2.  บริษัทหลักทรัพย์ ธนชาต จำกัด (มหาชน) และ บริษัท บีเอ็นพี พารีบาส์ พีรีกริน
    ได้ประกาศเป็นพันธมิตรทางธุรกิจร่วมงานกันใน 3 ด้านหลัก คือ ด้านวาณิชธนกิจ งานวิจัย
    และธุรกิจหลักทรัพย์ โดยด้านวาณิชธนกิจเริ่มร่วมมือกันตั้งแต่ 23 มิถุนายน 2548
    ด้านงานวิจัยและค้าหลักทรัพย์เริ่มร่วมมือกันตั้งแต่ 4 สิงหาคม 2548
    ทั้งนี้สำหรับลูกค้าสถาบันต่างประเทศเริ่มต้นมีการส่งคำสั่งซื้อขายเข้ามาที่บริษัทตั้งแต่ 26
    กันยายน 2548

    2.  ด้านเทคโนโลยี

    -   บริษัทเงินทุน ธนชาติ จำกัด (มหาชน)
        ได้เปิดเผยรายงานการพัฒนาด้านเทคเทคโนโลยีไว้ในหัวข้อ 4. “การวิจัยและพัฒนา”
        หน้า 4-1,4-2

บริษัท ธนชาตประกันภัย จำกัด ได้ทำการติดตั้งระบบคอมพิวเตอร์ที่สำคัญเพื่อให้การทำงานเป็นไปอย่างมีประสิทธิภาพมากขึ้นดังนี้

1.  ระบบ Claim Center เพื่อให้สามารถบริการด้านการรับแจ้งเหตุ
    และการออกสำรวจภัยได้อย่างรวดเร็ว ถูกต้อง
    โดยเจ้าหน้าที่สำรวจภัยจะปฏิบัติงานผ่านระบบโทรศัพท์เคลื่อนที่
    และระบบการค้นหาตำแหน่งผ่านดาวเทียม (GPS) ที่ติดตั้งไว้ที่รถจักรยานยนต์
    ทำให้สามารถกระจายเจ้าหน้าที่สำรวจภัยไปอยู่ตามจุดต่างๆ ที่มีสถิติการเกิดอุบัติเหตุสูง
    ซึ่งจะเป็นผลให้เข้าถึงที่เกิดเหตุได้ในระยะเวลาที่สั้นที่สุดและมีประสิทธิภาพ

2.  ระบบ Work Flow เริ่มต้นพัฒนาระบบ Work Flow On-Line สำหรับปรับปรุง Internal
    Process ให้มีประสิทธิภาพยิ่งขึ้น
    โดยปฏิบัติบนระบบแทนการปฏิบัติงานบนเอกสารตามระเบียบแบบเดิม

3.  ระบบ Premium Quotation
    เพื่อให้มีระบบในการคำนวณอัตราค่าเบี้ยประกันภัยรถยนต์ที่สะดวกต่อผู้ปฏิบัติงาน
    จึงสามารถนำเสนอ และสรุปค่าเบี้ยประกันภัยให้ลูกค้าทราบได้อย่างถูกต้องทันที

-   บริษัทหลักทรัพย์ ธนชาต จำกัด (มหาชน) ได้พัฒนาระบบการให้บริการ ดังนี้

1.  บริษัทหลักทรัพย์ ธนชาต จำกัด (มหาชน) ได้พัฒนาระบบ IFIS Internet
    ที่เป็นระบบแสดงข้อมูลการซื้อขายของหลักทรัพย์ด้วยระบบ WINDOW ผ่านทางเว็บไซด์
    แทนระบบเดิม คือ IVIP ที่ใช้ระบบ DOS

2.  บริษัทหลักทรัพย์ ธนชาต จำกัด (มหาชน) ได้พัฒนา www.thanachartsec.co.th
    เพื่ออำนวยความสะดวกให้แก่ลูกค้าทำการซื้อขายหลักทรัพย์ออนไลน์ได้ด้วยตนเองผ่านระบบ
    IFIS Internet สามารถดูข้อมูลซื้อขายหลักทรัพย์แบบ Real Time และทราบมูลค่าของ
    Portfolio ได้ และบริการ wap.thanachartsec.co.th
    บริการข้อมูลการซื้อขายหลักทรัพย์ และบทวิเคราะห์แบบ Real Time ทางโทรศัพท์เคลื่อนที่

-   บริษัทหลักทรัพย์จัดการกองทุน ธนชาต จำกัด ขยายขอบเขตการให้บริการ ดังนี้

1.  เพิ่มช่องทางธนาคารที่สามารถให้ชำระเงินในการซื้อขายหน่วยลงทุนผ่านระบบอิเล็กทรอนิกส์เป็น
    5 ธนาคารใหญ่ ได้แก่ ธนาคารธนชาต ธนาคารกรุงศรีอยุธยา ธนาคารไทยพาณิชย์
    ธนาคารกรุงเทพ และธนาคาร กสิกรไทย

2.  เริ่มขยายช่องทางการเสนอขายกองทุนหรือการประชาสัมพันธ์ข่าวสารที่สำคัญผ่านช่องทางอิเล็กทรอนิกส์
    (E-Mail Address)

2.2.3 ด้านสาขา

บริษัทเงินทุน ธนชาติ จำกัด (มหาชน) ได้ดำเนินการปิดสำนักงานอำนวยสินเชื่อทั้งหมดที่มีอยู่จำนวน 16 แห่ง เมื่อวันที่ 1 พฤศจิกายน 2548 ซึ่งเป็นไปตามแผนงานการปรับโครงสร้างการประกอบธุรกิจของกลุ่มธนชาต

ธนาคารธนชาต จำกัด (มหาชน) ได้เปิดสาขาใหม่ในปี 2548 จำนวน 53 สาขา โดยเป็นสาขาในเขตกรุงเทพฯ และปริมณฑล จำนวน 41 สาขา และในภูมิภาค จำนวน 25 สาขา ทำให้ ณ สิ้นปี 2548 ธนาคารธนชาต มีสาขารวมทั้งสิ้น จำนวน 66 สาขา 

บริษัท ธนชาตประกันภัย จำกัด เปิดดำเนินการสาขาใหม่ในปี 2548 จำนวน 11 สาขา ได้แก่ สาขาระยอง สาขานครปฐม สาขานครสวรรค์ สาขาพระนครศรีอยุธยา สาขาอุบลราชธานี สาขานครศรีธรรมราช สาขาอุดรธานี สาขาขอนแก่น สาขาพิษณุโลก สาขาสระบุรี และ สาขานครราชสีมา ทำให้ ณ สิ้นปี 2548 บริษัท ธนชาตประกันภัย มีสาขารวมทั้งสิ้น จำนวน 18 สาขา

-   บริษัท ธนชาตประกันชีวิต จำกัด ได้ยกเลิกสำนักงานสาขาที่มีอยู่ทั้งสิ้นจำนวน 5 สาขา ได้แก่
    สาขากรุงเทพ 1 สาขาเชียงใหม่ สาขาหาดใหญ่ สาขาภูเก็ต และสาขาศรีราชา
    เนื่องจากบริษัท ธนชาตประกันชีวิต กำลังพัฒนาช่องทางจำหน่ายผ่านธนาคารธนชาต
    [แทนการตั้งสำนักงานสาขา]

-   บริษัทหลักทรัพย์ ธนชาต จำกัด (มหาชน) เปิดสำนักงานสาขาเพิ่ม 10 แห่ง
    และสาขาออนไลน์ 1 แห่ง ได้แก่ สาขาวงศ์สว่าง สาขาประชาชื่น สาขาพัทยาเหนือ
    สาขารัตนาธิเบศร์ (สาขาออนไลน์) สาขาโคราช สาขาอาร์ซีเอ สาขาทองหล่อ
    สาขาขอนแก่น สาขาถนนจันทร์ สาขานครปฐม และสาขาเซ็นจูรี่
    เพื่อเพิ่มช่องทางการให้บริการลูกค้า ทำให้ ณ สิ้นปี 2548 บริษัทหลักทรัพย์ ธนชาต
    มีสาขาทั้งสิ้น 28 สาขา และ สาขาออนไลน์ 1 สาขา

2.2.4 ด้านการให้บริการ

บริษัท ธนชาตประกันภัย จำกัด

1.  ให้บริการ Care Center แบ่งเป็น 1) Inbound :
    เป็นการให้บริการด้านการรับข้อร้องเรียนของลูกค้า เพื่อเข้าถึงปัญหาได้โดยตรง
    และนำมาติดตามแก้ไขได้ทันท่วงทีเป็นรายกรณี 2) Outbound :
    เป็นการสอบถามด้านการบริการสินไหมของบริษัท รวมถึงการบริการของคู่ค้าของบริษัท
    เพื่อนำมาวิเคราะห์ประสิทธิภาพทั้งภายในและภายนอกบริษัทสำหรับปรับปรุงการบริการให้ลูกค้าได้รับความพึงพอใจสูงสุด

2.  เพิ่มจำนวนอู่ทั้งในกรุงเทพฯ และต่างจังหวัด ให้ใช้ระบบการอนุมัติราคา On-Line
    เพื่อให้อู่คู่สัญญาสามารถให้บริการได้รวดเร็วยิ่งขึ้น เนื่องจากสามารถปฏิบัติงานเสนอราคา
    และอนุมัติค่าอะไหล่และค่าบริการผ่านระบบ On-Line ได้ทันที
    จึงช่วยลดขั้นตอนและเพิ่มประสิทธิภาพการปฏิบัติงานเรื่องคุมราคาและสั่งซ่อม
    เป็นผลให้ผู้เอาประกันได้รับรถยนต์กลับไปใช้งานด้วยความพึงพอใจทั้งในด้านเวลาและประสิทธิภาพของงาน

  3. ปรับปรุงการจ่ายค่าบริการซ่อม ค่าอะไหล่ และค่าบริการสินไหม ให้แก่คู่ค้าผ่านบัญชีธนาคาร
  (Auto Payment) เป็นการลดขั้นตอนปฏิบัติงานภายใน
  และเพิ่มประสิทธิภาพในการจ่ายเงินให้แก่คู่ค้าโดยโอนเข้าบัญชีโดยตรงทั้งในกรุงเทพฯ
  และต่างจังหวัด ทำให้คู่ค้าได้รับความสะดวกในการรับเงินจากบริษัท

-   บริษัทหลักทรัพย์ ธนชาต จำกัด (มหาชน)

1.  ได้รับอนุญาตจากบริษัท ตลาดอนุพันธ์ (ประเทศไทย) จำกัด (มหาชน) เมื่อวันที่ 31 สิงหาคม
    2548 ให้เป็นสมาชิกและสามารถให้บริการเป็นนายหน้าซื้อขายตราสารอนุพันธ์ได้
    อีกทั้งได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ เมื่อวันที่ 14
    ตุลาคม 2548 ในการประกอบธุรกิจประเภทการเป็นตัวแทนซื้อขายสัญญาล่วงหน้า
    ซึ่งตลาดอนุพันธ์จะเริ่มเปิดดำเนินการซื้อขายตราสารอนุพันธ์ได้ในวันที่ 28 เมษายน 2549

2.  ได้จัดตั้งหน่วยงานกลยุทธ์การลงทุนในฝ่ายวิเคราะห์หลักทรัพย์ เมื่อวันที่ 1 ตุลาคม 2548
    โดยมุ่งเน้นให้บริการแก่กลุ่มลูกค้ารายย่อยในด้านกลยุทธ์ และเทคนิคของตลาดหุ้น
    และข้อมูลหุ้นรายตัว โดยนำเสนอบทวิเคราะห์รายวัน และรายสัปดาห์ผ่านทาง E-mail
    และไปรษณีย์ อีกทั้งส่งข้อมูลหุ้นและสรุปข่าวประจำวันผ่านทางโทรศัพท์เคลื่อนที่ด้วย

3.  ได้เข้าร่วมโครงการนำข้อพิพาทเข้ากระบวนการอนุญาโตตุลาการ ในวันที่ 29 ธันวาคม 2548
    เพื่อคุ้มครองสิทธิประโยชน์ของผู้ลงทุนที่มีข้อพิพาทที่เกี่ยวข้องกับการที่ผู้ประกอบธุรกิจหลักทรัพย์หรือที่เกี่ยวเนื่องกับธุรกิจหลักทรัพย์ไม่ปฏิบัติตามสัญญาหรือให้ปฏิบัติให้เป็นไปตามกฎระเบียบและข้อบังคับ
    โดยสามารถได้รับการชดเชยความเสียหายผ่านกระบวนการอนุญาโตตุลาการ

บริษัทหลักทรัพย์จัดการกองทุน ธนชาต จำกัด (บลจ.ธนชาต) 

1. ได้ทำการขยายเวลาการสั่งซื้อกองทุนทุกประเภท จากเดิม 8.30-12.00 น. เป็น 8.30-15.30 น. และสำหรับ กองทุนตราสารทุนได้ขยายเวลารับซื้อคืนเพิ่มขึ้นจาก 8.30-12.00 น. เป็น 8.30-15.00 น. 

  2. เพิ่มช่องทางการรับชำระเงินค่าซื้อหน่วยลงทุนของทุกกองทุนเป็น 5 ธนาคารใหญ่ ได้แก่
  ธนาคารธนชาต ธนาคารกรุงศรีอยุธยา ธนาคารไทยพาณิชย์ ธนาคารกรุงเทพ
  และธนาคารกสิกรไทย

  3. ขยายขอบเขตการให้บริการซื้อขายหน่วยลงทุนผ่านเครือข่ายอินเทอร์เน็ตจาก 4
  กองทุนเพิ่มขึ้นเป็น 24 กองทุนในสิ้นปี 2548

  4. ขยายขอบเขตการให้บริการสั่งซื้อหน่วยลงทุนเป็นประจำโดยวิธีหักเงินจากบัญชีเงินฝาก
  (Saving plan) จาก 7 กองทุน เพิ่มขึ้นเป็น 20 กองทุน

2.2.5 ด้านผลิตภัณฑ์ทางการเงิน

-   บริษัท ธนชาตประกันชีวิต จำกัด ได้พัฒนาแบบประกันชีวิตออกจำหน่ายรวม 3 แบบประกัน
    ได้แก่

1.  ธนชาตอัลตร้า 5/1 เป็นกรมธรรม์แบบสะสมทรัพย์ที่มีระยะเวลาความคุ้มครอง 5 ปี
    ชำระเบี้ยประกันภัยครั้งเดียว (Single Premium)
    ในอัตราเบี้ยประกันภัยเท่ากันทุกอายุทั้งเพศหญิงและเพศชาย เป็นแบบประกันที่ให้ผลตอบแทนสูง
    มีเงินสดคืน (Bonus) ทุกสิ้นปีกรมธรรม์ในอัตราที่แน่นอน
    ควบคู่ไปกับการประกันชีวิตตลอดระยะเวลาสัญญา

2.  ธนชาตปกป้อง เป็นรูปแบบการประกันชีวิตที่มีความโดดเด่นด้านความคุ้มครองที่หลากหลาย
    เพื่อเป็นการแบ่งเบาภาระ และเพิ่มหลักประกันความมั่นคงให้มากขึ้นกว่าการประกันชีวิตทั่วไป
    โดยมอบความคุ้มครองตลอด 365 วัน จากเหตุการณ์ไม่คาดฝันในทุกกรณี ทุกสถานการณ์

3.  ธนชาต Happy Tax เป็นกรมธรรม์แบบสะสมทรัพย์ที่มีระยะเวลาความคุ้มครอง 10 ปี
    ชำระเบี้ยประกันภัยระยะเวลา 10 ปี
    โดยมีความโดดเด่นในด้านผลประโยชน์อย่างสูงสุดจากการนำเบี้ยประกันภัยที่ชำระมาหักลดหย่อนภาษีเงินได้เป็นจำนวนสูงสุด
    50,000 บาทต่อปี อีกทั้งมีผลตอบแทนเงินสดคืน (Bonus)
    ทุกสิ้นปีกรมธรรม์ในอัตราที่แน่นอนและต่อเนื่องไปตลอดสัญญา 10 ปี

-   บริษัทหลักทรัพย์จัดการกองทุน ธนชาต จำกัด จัดตั้งกองทุนที่เสนอขายแก่ประชาชนทั่วไปรวม
    16 กองทุน โดยเป็นกองทุนเปิดตราสารแห่งหนี้ทั้งหมด เนื่องจากในปี 2548
    อัตราผลตอบแทนจากการลงทุนในตราสารภาครัฐสูงกว่าอัตราดอกเบี้ยเงินฝากของธนาคารพาณิชย์
    ประกอบกับนักลงทุนทั่วไปไม่สามารถลงทุนโดยตรงในตราสารภาครัฐได้
    จึงทำให้เกิดโอกาสในการระดมเงินผ่านกองทุนรวมตราสารแห่งหนี้ โดย บลจ.ธนชาต
    สามารถระดมเงินลงทุนได้รวม 11,589.46 ล้านบาท ตามรายละเอียดดังนี้

+------------------------------------+----------------+---------------+
| ลักษณะกองทุน                         | จำนวนกองทุน     | ม             |
|                                    |                | ูลค่าที่เสนอขายได้ |
|                                    |                | (ล้านบาท)      |
+------------------------------------+----------------+---------------+
| กองทุนรวมคุ้มครองเงินต้นที่มีระยะเวลา 6-12 | 10             | 8,881.26      |
| เดือน                               |                |               |
+------------------------------------+----------------+---------------+
| กองทุนรวมตราสารแห่งหนี้                | 5              | 2,230.23      |
+------------------------------------+----------------+---------------+
| กองทุนรวมตลาดเงิน                    | 1              | 477.98        |
+------------------------------------+----------------+---------------+
|                                    | รวม            | 11,589.46     |
+------------------------------------+----------------+---------------+

2.3 การได้รับรางวัล

-   บริษัทหลักทรัพย์จัดการกองทุน ธนชาต จำกัด (บลจ.ธนชาต) ได้รับรางวัล 2 รางวัลของ
    The Post/Lipper Thailand Fund Awards 2004 (ประกาศในปี 2548) ได้แก่

1.  Best Overall Group over Three Years เป็นรางวัลสำหรับกองทุนรวมตราสารทุน
    กองทุนรวมตราสารหนี้ และกองทุนรวมผสม ที่มีผลการดำเนินงานโดยรวมทุกประเภทย้อนหลัง
    3 ปีล่าสุดดีที่สุด

2.  Best Bond Group over Three Years เป็นรางวัลสำหรับกองทุนรวมตราสารหนี้
    ที่มีผลการดำเนินงาน ย้อนหลัง 3 ปีล่าสุดดีที่สุด

2.4 การปรับปรุงแบรนด์ของกลุ่มธนชาต

การตลาดในยุคปัจจุบัน แบรนด์นั้นมีความสำคัญมาก เพราะการที่ผู้บริโภคจะใช้บริการ
หรือซื้อผลิตภัณฑ์อะไรสักอย่าง มักไม่ได้พิจารณาถึงแค่เพียงตัวองค์กรหรือตัวสินค้าเพียงอย่างเดียว
แต่จะมองไปถึงแบรนด์แบบองค์รวมของสินค้าหรือบริการ รวมถึงตัวองค์กรนั้นๆ ด้วย ซึ่งในปัจจุบันนี้
แบรนด์ไม่ได้เป็นเพียงแค่เครื่องหมายการค้า หรือบรรจุภัณฑ์
แต่เป็นผลรวมแห่งประสบการณ์ที่องค์กรหนึ่งสร้างขึ้น เพื่อมอบแก่ลูกค้า ผู้บริโภค และสังคม
เพราะฉะนั้น แบรนด์คือ ประสบการณ์ของความรู้สึกที่ผู้บริโภคมีต่อองค์กรนั้นๆ
และความสำเร็จในการสร้างแบรนด์นั้นจะมีส่วนสำคัญอย่างยิ่งในการช่วยให้การประกอบธุรกิจประสบความสำเร็จอย่างยั่งยืน

บริษัทฯ ได้เล็งเห็นความสำคัญในเรื่องแบรนด์
เพื่อให้ภาพลักษณ์ของกลุ่มธนชาตเป็นไปในทิศทางเดียวกัน
และเป็นที่จดจำของลูกค้าและกลุ่มเป้าหมายในอนาคต ทั้งในด้านผลิตภัณฑ์ บริการ ภาพลักษณ์
การสื่อสาร และ บุคลากร
โดยกลุ่มธนชาตได้มีการพัฒนาแบรนด์ของกลุ่มใหม่ให้มีความทันสมัยและมีความเป็นสากลมากยิ่งขึ้น
มีความคิดริเริ่มและสร้างสรรค์อยู่ตลอดเวลา รวมทั้งมีความเข้าใจและมีความจริงใจต่อลูกค้า

นอกจากนี้ยังได้มีการเปลี่ยนแปลงระบบเอกลักษณ์องค์กร (Corporate Identity)
โดยมีการเปลี่ยนสีขององค์กรใหม่ (Corporate Color) จากเดิมที่เป็นสีน้ำเงินและสีเทา
เป็นสีส้มและสีดำ พร้อมทั้งเปลี่ยนโลโก้ และรูปลักษณ์ในหลายๆ ด้านใหม่ อาทิ
การเปลี่ยนแปลงการออกแบบสำนักงานสาขาให้มีความโดดเด่นและมีเอกลักษณ์ที่ชัดเจน
การเปลี่ยนชุดเครื่องแบบพนักงานให้มีความทันสมัยและเป็นสากล
อีกทั้งยังเป็นส่วนเสริมสร้างบุคลิกของแบรนด์ (Brand Personality) ให้แก่องค์กร
รวมทั้งการปรับปรุงระบบสื่อสารทั้งด้านการโฆษณาประชาสัมพันธ์ และการจัดกิจกรรมการตลาด
เป็นต้น

2.5 ภาพรวมการประกอบธุรกิจของบริษัทฯ บริษัทย่อย และบริษัทร่วม

บริษัทเงินทุน ธนชาติ จำกัด (มหาชน)
ประกอบธุรกิจหลักประเภทธุรกิจเงินทุนตามที่ได้รับอนุญาตจากกระทรวงการคลัง ได้แก่
ธุรกิจเงินทุนเพื่อการพาณิชย์ ธุรกิจเงินทุนเพื่อการพัฒนา ธุรกิจเงินทุนเพื่อการจำหน่ายและบริโภค
ธุรกิจเงินทุนเพื่อการเคหะ และธุรกิจด้านเงินฝาก รวมถึงธุรกิจอื่นๆ ได้แก่ ธุรกิจผู้แทนผู้ถือหุ้นกู้
ธุรกิจผู้ดูแล ผลประโยชน์ของกองทุนรวม และธุรกิจตัวแทนสนับสนุนการขายและรับซื้อคืนหน่วยลงทุน
นอกจากการประกอบธุรกิจเงินทุนแล้ว ยังได้มีการลงทุนในธุรกิจอื่นในลักษณะของการเข้าไปถือหุ้น
โดยเป็นบริษัทแม่ของบริษัทในกลุ่มธนชาต ซึ่งแบ่งเป็น 7 กลุ่มธุรกิจ
โดยมีการแบ่งการดำเนินงานของบริษัทในกลุ่มดังนี้

ธุรกิจธนาคาร ได้แก่ ธนาคารธนชาต จำกัด (มหาชน) ดำเนินธุรกิจหลักในการรับฝากเงิน
ให้บริการสินเชื่อ และบริการเสริมอื่นๆ เช่น บริการโอนเงิน บริการรับชำระหนี้
บริการแลกเปลี่ยนเงินตราต่างประเทศ บริการตู้นิรภัย เป็นต้น

ธุรกิจหลักทรัพย์ ได้แก่ บริษัทหลักทรัพย์ ธนชาต จำกัด (มหาชน)
ดำเนินธุรกิจนายหน้าซื้อขายหลักทรัพย์ และวาณิชธนกิจ และบริษัทหลักทรัพย์จัดการกองทุน ธนชาต
จำกัด ดำเนินธุรกิจจัดการกองทุนรวม กองทุนส่วนบุคคล และกองทุนสำรองเลี้ยงชีพ

ธุรกิจประกัน ได้แก่ บริษัท ธนชาตประกันภัย จำกัด ดำเนินธุรกิจหลักในการรับประกันภัยรถยนต์
และรับ ประกันภัยบ้าน และบริษัท ธนชาตประกันชีวิต จำกัด ดำเนินธุรกิจหลักในการรับประกันชีวิต
ทั้งประเภทกลุ่ม และประเภทสามัญ ตลอดจนการรับประกันอุบัติเหตุ

ธุรกิจบริหารสินทรัพย์ ได้แก่ บริษัทบริหารสินทรัพย์ เอ็น เอฟ เอส จำกัด
ดำเนินธุรกิจบริหารหนี้ด้อยคุณภาพจากบริษัทเงินทุน ธนชาติ จำกัด (มหาชน) และบริษัทในเครือ
บริษัทบริหารสินทรัพย์ แม๊กซ์ จำกัด และกองทุนรวมธนชาต พร็อพเพอร์ตี้ ฟันด์ 6
ดำเนินธุรกิจหลักในการรับซื้อและบริหารหนี้ด้อยคุณภาพจากสถาบันการเงินอื่น และบริษัท ธนชาต
เอส พี วี 01 จำกัด ซึ่งเป็นนิติบุคคลเฉพาะกิจ เพื่อการแปลงสินทรัพย์เป็นหลักทรัพย์
(Securitization)

ธุรกิจเช่าซื้อและลีสซิ่ง ได้แก่ บริษัท ธนชาตกรุ๊ป ลีสซิ่ง จำกัด ดำเนินธุรกิจเช่าซื้อและลีสซิ่ง

กลุ่มงานสนับสนุน ได้แก่ บริษัท ธนชาตแมเนจเม้นท์ แอนด์ เซอร์วิส จำกัด
ดำเนินงานหลักด้านบริการงาน ธุรการ และบริษัท ธนชาตกฎหมายและประเมินราคา จำกัด
ดำเนินงานหลักด้านการให้บริการด้านกฎหมายและประเมินราคา

กลุ่มบริษัทที่ลงทุนเพื่อการควบรวมกิจการและการจัดตั้งธนาคารที่จำกัดขอบเขตธุรกิจ
เป็นการลงทุนเพื่อให้เป็นไปตามแผนการจัดตั้งธนาคารที่จำกัดขอบเขตธุรกิจ
ซึ่งปัจจุบันได้ดำเนินการเสร็จตามแผนงาน
และได้คืนใบอนุญาตประกอบธุรกิจเงินทุนและธุรกิจเครดิตฟองซิเอร์แล้ว
และจะดำเนินการชำระบัญชีและ/หรือจำหน่ายบริษัทให้แก่ผู้ลงทุนรายอื่นต่อไป กลุ่มบริษัทดังกล่าว
ได้แก่ บริษัท พัสระ จำกัด บริษัท กรุงเทพเคหะ จำกัด บริษัท ถิรวานิช จำกัด และบริษัท
สินเคหะการ จำกัด

2.6 โครงสร้างการถือหุ้นในกลุ่มธนชาตของบริษัทฯ ณ วันที่ 31 ธันวาคม 2548

2.7 นโยบายการแบ่งการดำเนินงานของบริษัทในกลุ่ม

กลุ่มธนชาตมีนโยบายที่จะให้บริการทางการเงินแบบครบวงจร
โดยบริษัทภายในกลุ่มแต่ละบริษัทสามารถนำเสนอหรือแนะนำบริการทางการเงินของทั้งกลุ่มให้ลูกค้าเลือกใช้บริการตามความเหมาะสมกับความต้องการของลูกค้าภายใต้ขอบเขตที่ทางการอนุญาต
ซึ่งปัจจุบันธนาคารได้ทำสัญญาเป็นผู้แนะนำบริการประกันภัย ประกันชีวิต บริการด้านธุรกิจหลักทรัพย์
การขายหน่วยลงทุนของกองทุนรวม ให้กับบริษัทในกลุ่มธนชาตแล้ว

ในส่วนของงานบริการหรืองานสนับสนุน
กลุ่มธนชาตมีแนวทางดำเนินงานในลักษณะในลักษณะเป็นศูนย์กลางที่ให้บริการแก่บริษัทในกลุ่มทั้งหมดตามความเหมาะสมของแต่ละงาน
เพื่อลดความซ้ำซ้อนในการปฏิบัติงานและประหยัดในเรื่องของขนาด โดยในปี 2548
มีการให้บริการงานสนับสนุนระหว่างบริษัทในกลุ่ม ดังนี้

- เงินทุนธนชาติ ให้บริการงานพัฒนาระบบงานและระเบียบคำสั่ง งานทรัพยากรบุคคล
งานตรวจสอบภายใน งานระบบเทคโนโลยีและสารสนเทศ และงานธุรกิจพาณิชย์อิเล็กทรอนิกส์
โดยมีการแบ่งแยกหน่วยงานแต่ละบริษัทสอดรับตามธุรกิจที่ประกอบการอยู่

- ธนาคารธนชาต ให้บริการงานควบคุมธุรกิจ งานปฏิบัติการ
และงานเรียกเก็บหนี้เช่าซื้อและหนี้เพื่อการบริโภค

- บริษัท ธนชาต แมเนจเม้นท์ แอนด์ เซอร์วิส จำกัด ให้บริการงานอาคารสถานที่
งานธุรการจัดซื้อ งาน ธุรการทรัพย์สิน และงานบริการพนักงาน

- บริษัท ธนชาตกฎหมายและประเมินราคา จำกัด ให้บริการงานนิติกรรมสัญญาและที่ปรึกษากฎหมาย
งานฟ้องคดี งานบังคับคดี และงานประเมินมูลค่าหลักประกัน

2.8 วิสัยทัศน์ของกลุ่มธนชาต

“เป็นกลุ่มธุรกิจที่ให้บริการทางการเงินอย่างครบวงจร
มุ่งเน้นการสร้างสรรค์ความเป็นเลิศให้แก่ผลิตภัณฑ์ และบริการจากความร่วมมือของทุกบริษัทในกลุ่ม
และสามารถตอบสนองความต้องการทางการเงินของลูกค้าได้ด้วย คุณภาพและจรรยาบรรณ”

2.8.1 พันธกิจ

 พันธกิจต่อลูกค้า มุ่งพัฒนาคุณภาพผลิตภัณฑ์และบริการทางการเงิน

 พันธกิจต่อคู่แข่ง แข่งขันอย่างใสสะอาด โปร่งใส

 พันธกิจต่อคู่ค้า สร้างความสัมพันธ์ที่ดีต่อคู่ค้า

 พันธกิจต่อพนักงาน เป็นองค์กรแห่งการเรียนรู้
เพื่อพัฒนาปรับปรุงคุณภาพบุคลากรทุกระดับอย่างต่อเนื่อง

 พันธกิจต่อผู้ถือหุ้น ให้ความสำคัญในเรื่องผลประโยชน์ผู้ถือหุ้น

 พันธกิจต่อสังคม เป็นองค์กรที่ดีในสังคม เคารพในกฎระเบียบของทางการ

2.8.2 นโยบายและแนวทางการดำเนินธุรกิจ ของกลุ่มธนชาต

 บริษัทเงินทุน ธนชาติ จำกัด (มหาชน) (หรือในนามชื่อ “บริษัท ทุนธนชาต จำกัด (มหาชน)
ที่จะเปลี่ยนตามแผน One Presence) จะดำเนินธุรกิจเป็นบริษัทแม่ (Holding Company)
ที่ถือหุ้นบริษัทในกลุ่มธนชาต ทุกบริษัท )

 บริษัทแม่จะเป็นผู้สนับสนุน Infrastructure ของกลุ่ม
ตลอดจนรับผิดชอบในการส่งเสริมและสร้างภาพลักษณ์

 ร่วมกันกำหนดเป้าหมายและทิศทางกลยุทธ์
ภายใต้การสร้างเสริมพลังจากการเกื้อหนุนซึ่งกันและกัน (Synergy)

 ร่วมกันพัฒนาและจัดกระบวนการเพิ่มศักยภาพของบุคลากรในกลุ่ม

2.8.3 กลยุทธ์ในการดำเนินธุรกิจ

เพื่อให้การประกอบธุรกิจของกลุ่มธนชาตมีการประกอบธุรกิจเป็นไปตามนโยบายและแนวทางการดำเนินธุรกิจ
ของกลุ่มธนชาตที่ตกลงร่วมกันไว้ บริษัทเงินทุน ธนชาติ จำกัด (มหาชน) ในฐานะบริษัทแม่ของกลุ่ม
จึงได้กำหนดกลยุทธ์ไว้ดังนี้

 กลยุทธ์ในการบริหารงานบริษัทย่อย กำหนดให้บริษัทย่อยจัดทำงบประมาณและแผนงานประจำปี
และแผนงาน 3-5 ปี เสนอให้พิจารณา
โดยจะมีการประเมินผลและทบทวนงบประมาณและแผนงานประจำปีทุก 6 เดือน

 กลยุทธ์ในการบริหารงานกลางและเทคโนโลยี
จัดให้มีหน่วยงานกลางสำหรับงานสนับสนุนที่สามารถให้บริการแก่บริษัทในกลุ่มได้
และจัดให้มีการปรับระบบและขั้นตอนการปฏิบัติงานให้มีความคล่องตัวต่อธุรกิจภายใต้การควบคุมอย่างเหมาะสม
นำเทคโนโลยีที่ทันสมัยมาใช้ในการดำเนินธุรกิจ
ตลอดจนจัดให้มีการประเมินผลการดำเนินงานของแต่ละธุรกิจผ่านศูนย์ประมวลผลการดำเนินงาน
(Profit Center)

 กลยุทธ์ในการบริหารงานบุคคล สนับสนุนการพัฒนาคุณภาพของทรัพยากรบุคคลทุกระดับ
โดยจัดให้มีการพัฒนาเป็นระบบอย่างต่อเนื่อง
รวมถึงปลูกฝังความรู้ความเข้าใจในการสร้างความเป็นบรรษัทภิบาลและการบริหารความเสี่ยง

2.9 โครงสร้างรายได้

รายได้หลักของบริษัทฯ ได้แก่ รายได้ดอกเบี้ยและเงินปันผล
และส่วนแบ่งกำไรจากเงินลงทุนในบริษัทย่อยและบริษัทร่วมตามวิธีส่วนได้เสียสุทธิ
โดยโครงสร้างรายได้ระหว่างปี 2546-2548 มีดังนี้

  -------------------------------------------------------------------------------------------
  กลุ่มธุรกิจ                         2548                2547                2546       
  ------------------------------- ---------- -------- ---------- -------- ---------- --------
                                  ล้านบาท     %        ล้านบาท     %        ล้านบาท     %

  รายได้ดอกเบี้ยและเงินปันผล                                                              

  เงินให้กู้ยืมและเงินฝาก               900.76     14.72    756.03     10.47    689.90     11.51

  การให้เช่าซื้อและสัญญาเช่าการเงิน      6,309.98   103.11   5,244.52   72.64    3,438.77   57.39

  เงินลงทุน                         236.48     3.86     475.89     6.59     818.46     13.66

  รวมรายได้ดอกเบี้ยและเงินปันผล        7,447.22   121.69   6,476.44   89.70    4,947.13   82.56

  หัก ค่าใช้จ่ายดอกเบี้ย                3,716.34   60.73    2,217.97   30.72    2,169.29   36.20

  รายได้ดอกเบี้ยและเงินปันผลสุทธิ        3,730.87   60.96    4,258.47   58.98    2,777.84   46.36

  รายได้ที่มิใช่ดอกเบี้ย                                                                    

  กำไรจากเงินลงทุน                  (41.33)    (0.68)   173.69     2.41     1,035.06   17.27

  ส่วนแบ่งกำไรจากเงินลงทุนในบริษัทย่อย                                                      
  และบริษัทร่วมตามวิธีส่วนได้เสียสุทธิ                                                         

  ธนาคารธนชาต จำกัด (มหาชน)        513.29     8.39     807.94     11.19    597.18     9.97

  บริษัทหลักทรัพย์ ธนชาต จำกัด (มหาชน)  120.39     1.97     295.99     4.10     394.16     6.58

  บริษัทหลักทรัพย์จัดการกองทุน ธนชาต     26.00      0.42     47.25      0.65     41.26      0.69
  จำกัด                                                                               

  บริษัท ธนชาตประกันภัย จำกัด          (14.32)    (0.23)   48.75      0.68     8.54       0.14

  บริษัท ธนชาตประกันชีวิต จำกัด         113.36     1.85     (37.45)    (0.52)   43.97      0.73

  บริษัทบริหารสินทรัพย์ เอ็น เอฟ เอส     626.63     10.24    359.45     4.98     16.84      0.28
  จำกัด                                                                               

  บริษัทบริหารสินทรัพย์ แม๊กซ์ จำกัด       35.32      0.58     286.35     3.97     190.18     3.17

  อื่นๆ                             83.64      1.37     132.26     1.83     201.87     3.37

  ค่าธรรมเนียมและบริการ              27.63      0.45     19.61      0.27     20.75      0.35

  ส่วนลดค่าเบี้ยประกันภัยรับ             262.49     4.29     382.06     5.29     303.13     5.06

  กำไรจากทรัพย์สินรอการขาย           114.30     1.87     64.83      0.90     43.42      0.72

  รายได้อื่น                         521.46     8.52     381.11     5.28     317.70     5.30

  รวมรายได้ที่มิใช่ดอกเบี้ย              2,388.86   39.04    2,961.84   41.02    3,214.06   53.64

  รวมรายได้                        6,119.73   100.00   7,220.31   100.00   5,991.90   100.00
  -------------------------------------------------------------------------------------------

2.10 เป้าหมายการดำเนินธุรกิจ

แผนธุรกิจ 2549 : มุ่งสู่การเติบโตและความมั่นคง

ในรอบการดำเนินงานปี 2548 ที่ผ่านมา
กลุ่มธนชาตได้มีการเปลี่ยนแปลงการประกอบธุรกิจตามแผนปรับโครงสร้างการประกอบธุรกิจสถาบันการเงิน
ตามแนวนโยบายสถาบันการเงิน 1 รูปแบบ (One Presence) โดยได้ดำเนินการในเรื่องที่สำคัญๆ
เป็นที่เรียบร้อยแล้ว
ทั้งการโอนธุรกิจสินเชื่อเช่าซื้อและธุรกิจรับฝากเงินจากบริษัทเงินทุนธนชาติมาที่ธนาคารธนชาต
ทำให้กลุ่มธนชาตมีความพร้อมอย่างเต็มที่ในการดำเนินธุรกิจเชิงรุกเพื่อตอบสนองความต้องการของลูกค้าและนักลงทุน

แผนธุรกิจของกลุ่มธนชาต 3 ปีจากนี้ไป ซึ่งตั้งแต่ปี 2549 – 2551 จึงมุ่งเน้นการทำงาน
ด้วยวิสัยทัศน์ (Vision) 3 เรื่องหลักได้แก่ Universal Banking, Customer Centric และ
Synergy โดยกำหนดกรอบวิสัยทัศน์แต่ละเรื่องดังนี้

Universal Banking
คือการมีบริการทางการเงินครบวงจรควบคู่ไปกับการมีเครือข่ายการให้บริการและขั้นตอนการให้บริการที่ลูกค้าทั่วประเทศสามารถใช้บริการได้โดยสะดวกและได้รับบริการที่ดี
และจะต้องพัฒนาบริการทางการเงินรวมถึงการให้บริการทางอิเล็กทรอนิกส์เพื่อให้สามารถตอบสนองทุกความต้องการของลูกค้า
พร้อมเร่งขยายการเปิดสาขา
สำนักงานแลกเปลี่ยนเงินตราต่างประเทศและเครื่องบริการเงินด่วนอัตโนมัติ (ATM)
เพื่อขยายเครือข่ายการให้บริการลูกค้าได้อย่างครอบคลุมทั่วประเทศ
รวมถึงการพัฒนาช่องทางการให้บริการแต่ละช่องทาง
ให้สามารถให้บริการทุกบริการทางการเงินของบริษัทในกลุ่มธนชาตได้

Customer Centric
หมายถึงการปรับขบวนการนำเสนอบริการทางการเงินที่สามารถตอบสนองทุกความต้องการของลูกค้าแต่ละกลุ่ม

Synergy
หมายถึงการทำงานร่วมกันของบริษัทในกลุ่มธนชาตทุกบริษัทและพนักงานทุกระดับจนถึงผู้บริหารในลักษณะการทำงานแบบบูรณาการ
(Integrative) เพื่อก่อให้เกิดการดำเนินธุรกิจในเชิงรุกโดยสอดรับกับแผนกลยุทธ์ของกลุ่มธนชาต
โดยธนาคารจะพัฒนาบุคลากรให้มีความรู้ความสามารถ (Know-how) และความชำนาญ (Skill)
ครอบคลุมธุรกิจทุกประเภทของกลุ่มเพื่อให้สามารถเสนอผลิตภัณฑ์ทางการเงินของบริษัทในกลุ่มได้ทั้งหมดและตรงตามลูกค้าเป้าหมาย
อีกทั้งมีแผนในการพัฒนาระบบ Core CRM (Customer Relationship Management)
ที่จะทำให้บรรลุผลทางการตลาดมากขึ้นในการทำ Cross-sale และ Up-sale ได้

สำหรับแผนงานปี 2548–2550 บริษัทเงินทุน ธนชาติ จำกัด (มหาชน)
และบริษัทในกลุ่มธนชาตทุกบริษัทได้จัดให้มีกระบวนการจัดทำแผนงานดังนี้

-   ร่วมกันพิจารณาสภาพแวดล้อมในการดำเนินธุรกิจของกลุ่มธนชาต
    ทั้งจากปัจจัยภายนอกและปัจจัย ภายใน (Thanachart Group^(,)s SWOT Analysis)

-   ศึกษายุทธศาสตร์ในการดำเนินธุรกิจของกลุ่ม ทั้ง 4 ด้าน ตามแนวความคิดของ Balance
    Scorecard คือ ด้านการเงิน ด้านลูกค้า ด้านกระบวนการทำงานภายใน
    และด้านการเรียนรู้และพัฒนา ตลอดจนวิเคราะห์ถึงปัจจัยสำคัญต่อความสำเร็จ (Key
    Success Factors) เพื่อกำหนดเป้าหมายหลักของบริษัทในกลุ่มธนชาต
    รวมถึงจัดทำกลยุทธ์หลักในการดำเนินธุรกิจปี 2548-2550 ดังนี้

กลยุทธ์หลักในการดำเนินธุรกิจของกลุ่มธนชาตปี 2548 – 2550

และเพื่อให้การดำเนินธุรกิจของกลุ่มธนชาตบรรลุสู่เป้าหมายการดำเนินธุรกิจที่จัดทำไว้
บริษัทเงินทุนธนชาติจำกัด (มหาชน) ในฐานะบริษัทแม่ของกลุ่ม จึงได้กำหนด CEO’s SIX Point
Agenda ขึ้น เพื่อเป็นภารกิจ (Mission) ของผู้บริหารสูงสุดแต่ละธุรกิจในกลุ่ม
โดยได้กำหนดเป้าหมายเชิงกลยุทธ์ รวมทั้งการสร้างโครงสร้างระบบองค์กรที่
มั่นคงทั้งด้านการเป็นองค์กรแห่งการเรียนรู้ (Learning Organization) และภาพลักษณ์
(Image) ที่ดีต่อลูกค้าและนักลงทุน
ซึ่งจะช่วยเพิ่มความสามารถในการแข่งขันให้องค์กรและเป็นประโยชน์ในระยะยาวต่อไป
ประกอบด้วย 6 ด้านหลักดังต่อไปนี้

1. บรรลุเป้าหมายทางการเงินตามที่ได้คาดการณ์ไว้ในแผนธุรกิจ 3 ปีข้างหน้า

2. เร่งสร้างสรรค์ผลิตภัณฑ์ใหม่ๆ และขยายฐานธุรกิจ รวมทั้งคุณภาพการให้บริการที่เป็นเลิศ

3.
ติดตั้งระบบโครงสร้างพื้นฐานและระบบสนับสนุนที่สำคัญเพื่ออำนวยความสะดวกให้การดำเนินธุรกิจมีประสิทธิภาพมากยิ่งขึ้น

4. สร้างวัฒนธรรมการทำงานเชิงรุกและพัฒนาความรู้ ความสามารถให้กับพนักงานขององค์กร

5.
ดูแลการปฏิบัติงานให้ถูกต้องตามกฎเกณฑ์ของทางการและดำเนินธุรกิจภายใต้การกำกับดูแลกิจการที่ดี

6. เผยแพร่ภาพลักษณ์และชื่อเสียงที่ดีขององค์กรไปสู่กลุ่มลูกค้าและนักลงทุน